paragraph_text: Nakon pobjede na „Croviziji” (budućoj Dori) u Opatiji (ispred Maje Blagdan s pjesmom „Jedini moj”), skupina je morala proći prednatjecanje, jedino ikad održano, koje je Europska radiodifuzijska unija uvela za bivše komunističke države koje su željele pristupiti Uniji. Prednatjecanje je održano 3. travnja 1993. u Ljubljani, a uz Hrvatsku, sudjelovali su i Bosna i Hercegovina, Slovenija, Estonija, Slovačka, Rumunjska i Mađarska. Hrvatska je, zajedno s predstavnicima Slovenije i BiH, izborila nastup na Eurosongu u Irskoj.<ref> Mušćet, Bojan: „Zvučni zid: Zašto Hrvatska nije pobijedila na Eurosongu za vrijeme rata?” glazba.hr. Objavljeno 16. svibnja 2022. Pristupljeno 5. kolovoza 2022.